Vrou sterf ná kaping: Vyf in hofMagda van Vuuren. Foto: Facebook Maroela Media het vroeër berig Van Vuuren is Maandag buite ŉ huis in Parsons Hill geskiet nadat sy besoek by haar ma afgelê het. ŉ Tienerseun het haar glo genader en drie skote afgevuur waarvan een haar in die rug getref het. Sy is na ŉ hospitaal gehaas waar sy later dood is. Die skieter, wat na bewering in ŉ skoolbaadjie geklee was, het in Van Vuuren se BMW-motor gevlug. Later daardie aand is ŉ 16-jarige seun en 15-jarige meisie is in hegtenis geneem nadat hulle by ŉ Engen-vulstasie in Blouwaterbaai in Van Vuuren se gekaapte motor opgemerk is. Kort daarna is nog ŉ 15-jarige seun in hegtenis geneem. ŉ Vuurwapen is in sy besit gevind. Woensdagmiddag het polisiebeamptes nog twee verdagtes, ook tieners, by die Spesiale Skool Westview in die stad in hegtenis geneem.